AFC ซิลลิ่ง! นลท.เก็งราคาหุ้นต่ำบุ๊ก
AFC ซิลลิ่ง! นักลงทุนเก็งกำไรจากราคาหุ้นต่ำบุ๊ก ด้านราคาหุ้นเริ่มขยับให้เห็นชัด 13 วันทำการพุ่งไป 86%  
AFC ซิลลิ่ง! นักลงทุนเก็งกำไรจากราคาหุ้นต่ำบุ๊ก ด้านราคาหุ้นเริ่มขยับให้เห็นชัด 13 วันทำการพุ่งไป 86%  
8 มิ.ย. 2565

ผู้สื่อข่าวรายงานว่า วันนี้ (8 มิ.ย. 2565) ราคาหุ้น บริษัท เอเซียไฟเบอร์ จำกัด (มหาชน) หรือ AFC ณ เวลา 16:14 น. อยู่ที่ระดับ 17.40 บาท บวกไป 4.00 บาท หรือขึ้นไป 29.85% โดยทำจุดสูงสุดที่ 17.40 บาท และทำจุดต่ำสุดที่ 13.60 บาท ด้วยมูลค่าการซื้อขาย 250.92 ล้านบาท

เบื้องต้นราคาหุ้นที่ปรับตัวขึ้นอาจเป็นผลมาจากนักลงทุนเข้าเก็งกำไรจากที่ราคาหุ้นล่าสุดของบริษัทที่ 17.40 บาท ซึ่งยังคงต่ำกว่ามูลค่าหุ้นทางบัญชีต่อหุ้น (บุ๊กแวลู) อยู่ที่ 26.49 บาท
อย่างไรก็ตามหากย้อนกลับไปดูราคาหุ้นที่เริ่มขยับขึ้นมาจากวันที่ 20 พ.ค. 2565 อยู่ที่ 9.35 บาท เมื่อเทียบกับล่าสุดเท่ากับว่าราคาหุ้นปรับตัวขึ้นไปแล้ว 86.10% หรือการเก็งกำไรเป็นไปตามสัญญาณเทคนิคช่วงขาขึ้น พร้อมกับเชื่อว่านักลงทุนหาตัวเล่นใหม่ที่ยังขึ้นช้ากว่ากลุ่ม ส่วนประเด็นอื่นยังไม่มีอะไรใหม่เข้ามาสนับสนุน